胡諾言陳琪細女暴風成長獲網民狂讚愈大愈靚女 但因一對逆天長腿惹誤會
胡諾言11歲細女Jacey 高過爸爸膊頭
陳琪自離巢TVB後轉型做KOL,Facebook粉絲仲多過胡諾言,近日她就在Facebook貼出胡諾言與細女Jacey的合照,透露他們兩父女已飛了去北京參加遊學團,而她則留港照顧大女Jay和細仔Jayden:
「Jacey 北京遊學團開始。。。。
爸爸陪同一起親子體驗中華文化。。。。
媽媽先回家湊囡湊囝。。。
因為屋企仲有兩個麻煩友🤣🤣🤣🤣🤣🤣
感謝學校安排!!!!」
相中年僅11歲、紮住一對孖辮的Jacey樣貌標誌,而且身型修長,身高已高過175cm高爸爸胡諾言的膊頭,並且與身邊的劉校長相差不遠,引來不少網民都誤會了她是胡諾言和陳琪的14歲大女Jay!
網民誤會Jacey係家姐 狂讚愈大愈靚女
網民紛紛勁讚Jacey:「家姐愈來愈靚女」、「星味濃」、「家姐好靚,又斯文」、「似爸爸多啲,好靚女」、「愈大愈靚,星二代」、「家姐愈大愈標緻」、「胡家有女初成長,家姐愈大愈靚」、「個女簡直係你兩個混合體,好靚女吖」等。
陳琪爆細女比家姐更貪靚
其實細女Jacey一向愛打扮,去年曾在影全家福時被發現化了眼妝,比素顏的家姐Jay更搶Fo,而引起網民熱議,對此陳琪笑指Jacey已開始步入少女階段,變得十分貪靚,甘願為了黐假眼捷毛而一早起身,並不斷在家練習。
胡諾言陳琪係隱形「村屋王」 家住西貢全棟村屋
胡諾言與陳琪一家人自住西貢的全棟3層村屋,面積超過2千呎,不但背山面海私隱度高,更有花園有天台,仔女房、學習間、工人房應有盡有唔使爭,居家湊仔上網開live無難度,尤其係抗疫期間,同三個仔女宅在家,胡諾言將天台改裝成私家健身室,陳琪就喺花園種菜種花,真係唔使出街都唔會叫悶!胡諾言更曾透露除了家住的村屋外,胡家在將軍澳區還有三層物業,總市值超過4千萬!
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!